แพนเค้ก บู๊ล้มลุกคลุกคลาน ช่วย มากิ ลึกซึ้งแม่ลูกผูกพันในซีรีส์ Motherเรียกฉันว่าแม่
นอกจากดราม่าหนักๆใน LINE TV Original ซีรีส์ Motherเรียกฉันว่าแม่ แล้ว แพนเค้ก–เขมนิจ จามิกรณ์ และ น้องมากิ-มาชิดา สุทธิกุลพานิชย์ ยังมาเจอกับบู๊ไล่ล่าอีก เฮ่อ จะเหนื่อยไปไหน? โดยฉากที่จะพาไปดูเป็นเหตุการณ์ที่ ทิชา (แพนเค้ก) พา ฟ้าใส (มากิ) ไปทำพาสปอร์ตปลอมเพื่อจะหนีไปใช้ชีวิตแม่ลูกกันที่ประเทศมาเลเซีย แต่กลับถูกแก๊งพาสปอร์ตปลอมโกง แถมปล้นโทรศัพท์และเงินไปจนหมด แต่ ทิชา ไม่ยอม พยายามแย่งกระเป๋าเงินคืนพร้อมทั้งต่อสู้กับคนร้ายเพื่อให้ ฟ้าใส หนีไปให้ได้>> อ่านเรื่องย่อนิยายทุกเรื่อง คลิกที่นี่ <<เบื้องหลังฉากนี้เมื่อต้องเล่นบทบู๊ แพน-เค้ก ไม่มีอิดออดเลยบอกพร้อมมาก เพราะเคยเจอมาแล้ว ก่อนถ่ายทำ แพนเค้ก ซ้อมท่ากับนักแสดงบู๊อย่างตั้งใจ เพราะถ้าผิดพลาดอาจเจ็บตัว ที่สำคัญในฉากนี้มี น้องมากิ ซึ่งเป็นเด็กเล็กด้วยจึงต้องระวังเป็นพิเศษ ถึงตอนถ่ายทำจริง แพนเค้ก แสดงสปิริตของนักแสดงมืออาชีพให้เห็น เมื่อต้องทั้งต่อสู้ แล้วต้องล้มลุกคลุกคลานไปกับพื้น แต่ไม่มีปริปากบ่น ด้าน น้องมากิ ก็สุดยอดเด็กเลย วิ่งขึ้นบันไดหนีไปดาดฟ้าหลายรอบ ทั้งอากาศอบอ้าว ทั้งแดดร้อนปรี้ยง เหนื่อยก็เหนื่อยแต่ไม่มีงอแง แถมยังแอบมานั่งให้กำลังใจ คุณแม่แพน อยู่หลังกล้องไม่มีห่างอีกด้วย น่าร้ากจริงจริ๊งแม่ลูกคู่นี้ตามเอาใจช่วยพวกเธอกันใน Motherเรียกฉันว่าแม่ คืนนี้ 20.00 น. บน LINE TV เท่านั้น.
นอกจากดราม่าหนักๆใน LINE TV Original ซีรีส์ Motherเรียกฉันว่าแม่ แล้ว แพนเค้ก–เขมนิจ จามิกรณ์ และ น้องมากิ-มาชิดา สุทธิกุลพานิชย์ ยังมาเจอกับบู๊ไล่ล่าอีก เฮ่อ จะเหนื่อยไปไหน? 
Mother...เรียกฉันว่าแม่,นิยาย,แพนเค้ก เขมนิจ,มากิ มาชิดา,บู๊ไล่ล่า,แม่ลูกผูกพัน,ฉากต่อสู้,ละคร